***Министерство образования и науки***

***Республики Дагестан***

***Буйнакское районное управление образования***

***МКОУ «Чиркейский многопрофильный лицей***

***имени А. Омарова»***

 ***«Открытый урок***

 ***по родному (аварскому) языку»***

***по теме:***

***Расула Гамзатова***

***«Колыбельная моей матери»***

***Учитель родного языка и***

***литературы***

***Гаджиева Загидат Абдулаевна.***

***Дарсил тема:*** ***«Г!одой къулун, къочула руччабазул квервзда».***

***Расул Х!амзатов « Эбелалъ дир кинидахъ куч1дул ах!ич!елани».***

***Дарсил мурад: Расул Х!амзатовасул г!умруялъул***

***ва творчествоялъул***

***х!акъалъулъ лъай щула гьаби;***

***эбелалдехун рокьи ц!ик!к!инаби;***

***пасих!аб ц!али цебет!езаби;***

***Дарсил алат: Интерактивияб доска,***

***Расул Х!амзатовасул суратал***

***ва видеоклип, кини ва гь. ц.***

***Дарсил план:***

***1.Дарсил байбихьи;***

***2.Цебесеб материал такрар гьаби;***

***3. Поэзияб минутка***

***4. Ц1ияб дарс баян гьаби***

***а) Цебераг!и***

***б) Кинидахъ куч!дул ах!и***

***в) Муг!алимасул ц!али***

***г) Словарияб х!алт!и***

***д) Лъималазул ц!али***

***е) Ц!аларалда т!асан ц!ех-рех гьаби***

***5.Ц1алдохъабаца кеч! ах!и***

***6.Ц!ияб дарс щула гьаби***

***7. Дарсил х!асил гьаби***

***8. Рокъобе х!алт!и***

 ***Дарсил ин:***

***1.Дарсиде х!адурлъи.***

***Лъаларо, Мух1амад, цогидазул иш,***

***Амма дица дирго рахъалъ абила;***

***Метер маг1арул мац1 хвезе батани,***

***Хваги дун жакъаго жаниб рак1 кьвагьун.***

 ***(Расул Х1амзатов)***

***2.Цебесеб материал такрар гьаби.***

***-Лъимал, дица нужее кинаб т!адкъай кьун бук!араб?***

***(Расул Х!амзатовасул биография балагьизе интернеталдаса, журналалдаса, т!ахьаздаса балагьизе.)***

***-5 ва 6 классалда Расул Х!амзатовасул кинал асарал нужеца ц!аларал?***

***-Исана бук!ине буго Расул Х1амзатовасул 90 сон т!убалеб юбилей.***

***Расул Х!амзатов вук!ана дунялалдаго ц!ар т!ибит!изабурав шаг!ир.***

***-Нилъер цо дагъистанияв вук!ун вуго Германиялда, гьениб гьесда гьикъун буго цо немцас, мун кисайин кколев. Дагъистанияв лъугьун вуго картаги босун Дагъистан бихьизабизе, амма немцасда кинго бич!ч!ун гьеч!о Дагъистан киб бугебали. Иях1 рехарав дагъистанияс абун буго жив Расул Х1амзатовасул ракь цояв вугин. Гьебмехалъ бич!ч!ун буго немцасда Дагъистан киб бугебали.***

***Бихьулищ лъимал, гьес нилъер Дагъистан машгьур гьабун бук!араб куц.***

***Расул Х1амзатов нилъедаса кида ват!алъарав?***

***(2003 соналъул 3 ноябралда)***

***-Гьеб буго нилъер Ват!аналъе, хасго Дагъистаналъе, жеги авар халкъалъе к!удияб ками.***

***Гьелда хурхун къватире риччана г!емерал асарал, нилъерго халкъалъе ккараб ками, къварилъи загьир гьабураб.***

***3. Поэзияб минутка.***

***(Расул Х1азатовасде рахъарал куч!дул рицинарила лъималазда.)***

***-Расул Х1амзатовасул асаразулъ кинаб аслияб тема бугеб?***

***(Расулие бищунго бокьулеб жо буго сахлъи, вацлъи, рекъел. Гьес к!удияб к!вар кьолаан эбелалъул темаялъеги.***

***-Эбелалъул г!амал- хасият, гьелъул т!абиг!ат бихьизабизе, эбелалъул сурат цебе ч!езабизе кинал эпитетал х!алт!изаризе бегьулел?***

***(Х!еренай, недегьай, берцинай, лъик!ай, сахаватай, къуватай, г!акъилай ва гь. ц.)***

***4. Ц!ияб дарс баян гьаби.***

***а) Цебераг!и***

***-Эбел йиго бищун хирияй, бищун х!еренай, бищун х!алимай, бищун гурх!улей.***

***-Нужеда кин кколеб, жакъа нилъеца лъил бицине бугеб?***

***-Бит!араб буго. Нилъеца бицине буго эбелалъул.***

***Расул Х!амзатовасул творчествоялда жаниб эбелалъул темаялъ кинаб бак! кколеб бук!арабали лъала нужеда жакъа дарсида.***

***-Нужеда кин бич!ч!улеб «Г!одой къулун, къочула руччабазул кверазда»***

***(Лъималазул жавабал)***

***-Руго гьадинал х!адисал:***

***1. «Алжан эбелалъул х!ат!икь бук!уна».***

***2. «АЛЛАГЬАС бижанщинаб жо ц!адирабазул цояб рахъалъ лъунани. Цогидаб рахъалда эбелалъул лъимаде бугеб рокьи лъунани, гьеб рокьиялъул ц!айи ц!ик!к!арабила».***

***-Нужеца х!исаб гьабеха эбелалъул нилъеде бугеб к!удияб рокьиялъе мустах!икъал ругищ нилъ, кинаб бербалагьи бугеб нилъер эбелалде.***

***Ракке нужерго рак!азде, балагье, кинаб жаваб кьола бугеб нужеца.***

***-Нужеца щиб бицинеб нужерго эбелалъул х!акъалъулъ, йигищ гьей кверазда къочизе г!адай.***

***(Лъималаз бицина жидерго улбузул х!акъалъулъ.)***

***(Слайд -3)***

***-Кидаялдаса нахъе эбелалъ лъималазул т1алаб гьабулеб?***

***Гьит!инал мехалъ кинаб хъулухъ, х!еренлъи, рокьи эбелалъ бихьизабулеб?***

***-Щиб гьелъ гьабулеб?***

***(Кинидахъ ах!ула куч!дул)***

***-Нужеда лъалищ цониги кинидахъ ах!улел куч!дул?***

***-Ясазеги васазеги цого кеч!ищ ах!улеб?***

***Ясазе кинидахъ кеч!***

***Зобазда раг!улеб***

***Раг!и абич!ей,***

***Ракьалъе бак!лъулеб***

***Гали т!амич!ей.***

***Инсуе адабай,***

***Агьлу ч!ух!арай,***

***Бабае х!еренай,***

***К!одое х!алимай.***

***Къулун ракь бихьич!ей***

***Зодил х!урулг!ин,***

***Х!еренго к!алъалей***

***К!ал пасих!ай х!инч!.***

***Васазе кинидахъ кеч!.***

***К!анц!ун чоде вахарав,***

***Ч!ух!ун ярагъ борчарав,***

***Бехе унеб хехаб г!ор***

***Жанив к!анц!ун бахарав.***

***Харилъ бугеб аздагьо***

***К!их!и къот!ун рехарав,***

***Лъабрикьуда хъала бан,***

***Хъачагъалгун вагъарав.***

***Чохьол эбелалъе мун***

***Бищун хирияв чилъун,***

***Чидар эбелалъе мун***

***Бищун къабулав дурцлъун.***

***-Эбелалъ кинидахъ ах!улеб коч!олъ вас кинав лъугьагиян абулеб бугеб?***

***(Лебалав,къуватав, х!инкъи-къай лъаларев…)***

***-Яс кинай лъугьагиян абулеб бугеб?***

***(Адаб-хъатир ккурай,х!еренай, лъик!ай )***

***б)Муг!алимасул ц!али.***

***-Гьанже нилъеца ц!алила Расул Х!амзатовас хъвараб « Эбелалъ дир кинидахъ куч!дул ах!ич!ел ани» абураб кеч!.***

***-Дица ц!алила, нужеца хал ккве бич!ч!улареб раг!и бугищан.***

***в)Словарияб х!алт!и***

***Даимлъи- вечный***

***г)Лъималазул ц!али.***

***Рахас гьабун ц!али, т!асабищун ц!али.***

***д)Ц!аларалда т!асан ц!ех-рех гьаби:***

***-Эбелалде бугеб к!удияб рокьи кин загьир гьабун бугеб поэтас?***

***(Дир мац1 бук!инароан, дир ц!ар бук!инароан.***

***Дида рокьи гьадиг!ан***

***Ракьалда лъалароан-ян абулеб буго поэтас)***

***-Авторас гьел мухъаздалъун загьир гьабула буго, жиндир кинабго ц!ар машгьурлъи, дунялалда жиндирго бугеб бак! къадру-къимат, гьеб кинабго байбихьанила эбелалъ кинидахъ ах!араб кеч!алдасан. Гьединлъидал г!умруялъул кинаб борхалъуде нилъ раханиги, нилъ налъулал руго эбелалъе.***

***Кинидахъ ах!араб кеч!алдалъун эбелалъ байбихьула нилъер рек!елъ Ват!аналде, халкъалде, нилъерго мац!алде рокьи лъезе.***

***Т!убараб г!умруялъ гьеб рокьи рек!елъ ц!уни, гьеб ккола инсанасул к!удияб гьунар.***

***Абизе бегьула Расул Х!амзатовас жиндирго Ват!аналде жиндирго халкъалде бугеб рокьи т!олго дунялалъе бикьанин, щивасул рек!елъ лъунин ва щивасул рек!елъ к!удияб лъалк!ги танин.***

***-Т!абиг!аталда щибгун данде кколеб бугеб Расул Х!амзатовас эбелалъ кинидахъ ах!араб кеч1?***

***(Х!анч!аз рачунел бакъназде, чвахулеб ц!адал гьаркьазде данде кколеб буго).***

***-Эбелалъул рокьиялъ гьелъул х!еренлъиялъ, лъимал лъик!аб хьвада-ч!вадиялъе куцалел ругеб куц кин бихьизабулеб бугеб?***

***(Дунял, г!умру, г!агарлъун бугилан, г!адан хадув хвеледухъ хиралъун вугилан абулеб буго.)***

***-Нужеда гьаб кеч!алъ щиб малъулеб бугеб?***

***-Расул Х!амзатовас цо гьеб кеч! Гуребги цоги бат!и-бат!иял куч!дулги хъвана:***

***«Дир рак! Муг!рузда буго», «Къункъраби», «Васигат», «Эбелалъул рак!» ва гь. ц.***

***5. Ц!алдохъабаца кеч! ах!и***

***«Эбел к!очонаро гьит!инаб мехалъ».***

***-Гьезда гьоркьоса «Эбелалъул рак!» абулеб кеч!алдасан цо гьит!инаб сценка бихьизабула нилъеца.***

***-Бихьулищ лъимал, васас жиндирго рак! бахъараб мехалъцин г!одов реч!ч!арав васасда гурх1улей йиго эбел. Эбел бищунго йокьизе ккола. Эбелалъул х!ат!акь Алжан бугилан абула.***

***Нужеца эбел къварид гьаюге, нужеца гьей йохизае, эбелан нилъее хирияб ва г!агараб г1адан цониги бук!унаро.***

***-Нужеда гьоркьор ругищ нужерго эбелалъул х!акъалъулъ кеч! хъван бажарулнл лъимал?***

***«Эбелин ах!улеб х!еренаб калам»***

***(Ц!алдохъабаца рицина куч!дул)***

***Расул Х!амзатовас гуребги цоги шаг!ирзабаца ва хъвадарухъабаца хъвана эбелалъул х!акъалъулъ куч!дул. Нужеда лъалищ гьел.***

***Фазу Г!алиева***

***Машидат Гъайирбекова***

***6. Ц!ияб дарс щула гьаби.***

***-Щиб моц! Нилъеде т!аде щвараб?***

***-Щай дица гьаб суал кьураб?***

***-Щиб гьабун нужеца эбел йохизайилей гьеб байрамалъ?***

***-Исана щиб гьабизе нужеда рак!алда бугеб?***

***-Нужер улбузе бищун лъик!аб, бищун хирияб сайгъат буго гьабсаг!аталда нужер лъик!аб ц!али, лъик!ал къиматал, лъик!аб хьвада-ч!вади.***

***Гьелъ г!адин нужер эбел сундасаго йохизе гьеч!о.***

***Гьабе гьелъие гьеб сайгъат, рохизаре нужерго улбул нужерго ц!алиялдалъун, лъик!аб хьвади-ч!вадиялдалъун.***

***Х1ай***

***7.Дарсил х!асил.***

***Лъимал, нужеца бицана нужерго улбузул х!акъалъулъ. Дицаги хъвана дирго эбелалде цо гьит1инабго кеч!.***

***«Эбел х!ежалдаса юссараб мехалъ»***

***Эбел х!ежалдаса юссараб мехалъ,***

***Рокъобе рещт!ана баркатгун рах!мат.***

***Дир г!агарал росдал муъминзабаца***

***Гьейги к!одо гьаюн гьабуна дуг!а.***

***Зах!мат бихьич!ого х!еж борхуларо,***

***Бихьараб г!акъуба кирилъун хъвайги.***

***Добеги нахъеги лъунщинаб гали***

***Мунагьал дагьлъизе дарулъун ккайги.***

***Эбел, дур гьадинги гьабулеб х!урмат***

***Гьанже лъималазцин ц!ик!к!ун гьабила,***

***Ва ч!ах!ияз г!адин дур мисал босун,***

***Адабги ц!унила, динги гьабила.***

***-Гьанже балагьила эбел бищунго лъие йокьулеяли.***

***8. Рокъобе х!алт!и***

***-Нужее рокъобе бук!ина гьаб х!алт!и:***

***1.Гьабич!ого бегьулареб: кеч! рек!ехъе лъазабе.***

***2.Эбелалъул х!акъалъулъ ругел кицаби хъвай нужерго тетрадазда.***

***3. Эбелалъул х!акъалъулъ сочинение, яги куч!дул хъвай. Ц!акъго берцин хъварал нилъеца «Лачен» журналалде рит!ила.***